Findes der små løbebånd?
Hvis du kun har mindre plads til et løbebånd derhjemme, vil det være ideelt for dig at finde et løbebånd, der optager mindst mulig plads. Løbebånd varierer en del i opstillingsmål, så det er bestemt muligt at finde et løbebånd i en mindre størrelse. Alternativt kan et gåbånd blive den perfekte løsning for dig. Der får du godt nok mulighed for knap så hurtig gang (ofte max omkring de 6 km/t), men det er rigeligt til at få pulsen op og få en god powerwalk i hus. Det smarte ved gåbånd er, hvor lidt plads de optager. De kan køres direkte ind under sengen og er dermed helt skjulte, når de ikke er i brug.